In nomine Domini amen, anno incarnationis eiusdem, millesimo ducentesimo octogesimo tercio, die Lune post festum Purificationis beate Marie Uirginis. Ego Guido de Thart, miles,... quod ego sponte et prouide in bona dispositione mentis et corporis existens, pro remedio anime mee et animarum antecessorum meorum, do, concedo, offero, trado et quicto in elemosinam et hereditatem perpetuam donatione irreuocabili facta inter uiuos, Deo et beate Marie nec non priori prioratus de Thart, Lingonensis dyocesis ad usus et commodum capelle de Malliens pro anniuersario meo singulis annis in perpetuum in dicta capella celebrando, quicquid habeo et habere possum et debeo nunc et imposterum quoquomodo seu quacumque de causa in decimis omnibus quibuscumque territorium de Seroiches et de Uerueto, ita tamen quod pro dicto anniuersario meo quamdiuuixero missa de Sancto Spiritu in dicta capella de Malliens celebrabitur et post decessum meum missa pro defunctis. Quare de predictis decimis et de omni iure quod habere possum in eisdem ego me penitus deuestiens dictum priore et eius successores ad usus et commodum capelle de Malliens predicte corporaliter inuestiui per traditionem presentis instrumenti. Promittens per iuramentum meum pro me et meis heredibus quos ad hoc obligo prestitum super sancta Dei euangelia corporale et sub obligatione bonorum meorum omnium mobilium et immobilium presentium et futurorum ubicumque existencium predictas decimas garantire et deffendere libere dicto priori et successoribus ad usus et commodum dicte capelle de Malliens perpetuo contra omnes in omni curia propiis meis sumptibus, et in nullo per me uel per alium contraire decetero tacite uel expresse. Supponens me et meos heredes propter hoc iurisdictioni et districtui curie Lingonensis per censuram ecclesiasticam tanquam ex re confessa et adiudicata compellendos. In cuius rei testimonium litteris istis sigillum curie Lingonensis supplicaui et rogaui apponi. Et nos Officalis Lingonensis ad preces et rogatum dicti domini Guidonis litteris istis sigillum dicte curie Lingonensis duximus apponen dum. Actum anno et die predictis.